S-982/2011

Mál þetta, sem dómtekið var 26. þ.m., er höfðað með ákæru útgefinni af lögreglustjóranum á höfuðborgarsvæðinu 30. ágúst 2011 á hendur R-kvk-þgf C H-kvk-þgf, kennitala 000000-0000, Reynigrund 43, Kópavogi, fyrir eftirtalinn hegningarlagabrot:

I.

Fyrir þjófnað, með því að hafa fimmtudaginn 4. nóvember 2010 í verslun Lyfju við Smáratorg í Kópavogi stolið snyrtivörum, samtals að verðmæti kr. 22.656, með því að taka vörurnar og ganga út úr versluninni án þess að greiða fyrir þær.

M. 007-2010-74816

Telst þetta varða við 244. gr. almennra hegningarlaga nr. 19/1940.

II.

Fyrir þjófnað, með því að hafa á tímabilinu 26. til 28. nóvember 2010, brotist inn í íbúðarhúsnæði að Kapellustíg 13 í Reykjavík með því að spenna upp opnanlegt gluggafag á húsnæðinu og stolið þaðan flatskjássjónvarpi, I-pod tónhlöðu, sjónvarpsflakkara, leikjatölvu af gerðinni Nintendo, dvd myndum, fatnaði, snyrtivörum og skartgripum, samtals að áætluðu verðmæti kr. 714.026.

M. 007-2010-78464

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Sækjandi lýsti því yfir að fallið væri frá ákærulið I.

Ákærða krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfærð til refsiákvæðis í ákæru. Engar óskir hafa komið fram um að fram fari aðalmeðferð í málinu.

Ákærða er fædd 8. október 1990 og hlaut þann 11. desember 2008 6 mánaða fangelsi skilorðsbundið til tveggja ára fyrir brot gegn 1. mgr. 217. gr. og 225. gr og 1. mgr. 247. gr. og 244. gr. og 248. gr. sbr. 20. gr. og 259. gr. almennra hegningarlaga sbr. 1. gr. laga nr. 20/1956 og akstur á ökuréttar. Brot hennar nú sem framið er í lok nóvember 2010 er þó rof á tveggja ára skilorði ofangreinds dóms frá 11. desember 2008 sem runnið hefði sitt skeið þann 11. desember 2010. Ákærða hefur ekki komist í kast við lögin síðan þá auk þess sem dómari hefur upplýsingar um það hún stundi nú fasta vinnu og hafi tekið á vandamálum sem hún átti við að stríða vegna fíkniefnaneyslu. Verða bæði málin nú tekin til meðferðar vegna skilorðsrofs og dæmd í einu lagi sbr. 60. gr. almennra hegningarlaga nr. 19/1940.

Er refsing ákærðu hæfilega ákveðin fangelsi í 8 mánuði. Rétt þykir í ljósi þess sem áður segir að beita heimild 60. gr. og ákveða að fresta fullnustu refsingarinnar og að hún skuli niður falla að liðnum þremur árum frá birtingu dómsins, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955

Þá verður ákærða dæmd til þess að greiða sakarkostnað sbr. 218.gr. laga 88/2008 eins og segir í dómsorði.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærða, R-kvk-nf C H-kvk-nf, sæti fangelsi í 8 mánuði, en fresta skal fullnustu refsingarinnar og hún niður falla að liðnum þremur árum frá birtingu dómsins, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði sem sakarkostnað málsvarnarlaun skipaðs verjanda síns, H-kk-ef B-kk-ef hdl. 61.475 krónum að meðtöldum virðisaukaskatti.

S-kk-nf S-kk-nf